Állapot felmérés

**BUDAPEST, VIII. ker. Rigó u. 4. sz alatti pincében lévő gépészeti vezetékekről**

Az épület udvara betonozott közepén megfelelő lejtéssel csapadék elnyelő ki van építve. A pincét szellőztető nyílások részben elfalazásra kerültek, az utca fronton lévő pincei üvegezett ablak osztások és az utcai lejáratú helyiség és pince folyosó falazatának hiánya miatt a pince átszellőzik, száraz.

 ****

Az épületet ellátó vízhálózat horganyzott acélcső alapvezetékből szerelt, a felszálló strangok esetében sok javítás történt, megtalálhatóak a modern anyagú vezetékek és az ólom is. Sem az alapvezeték, sem a javított egyéb vezetékek nincsenek szigetelve, ezért, ha használatban kerülnek, rajtuk a kondenzáció megjelenik, lecsorogva az alul elhelyezett elzáró szerelvényt károsítják. Kívülről jó állapotúnak látszó alapvezetéken a csőtöréseket gumitömítésű bilincseléssel látták el több helyen, ez jelzi a vezeték cseréjének ideje elérkezett.

  

A gázvezeték a bejárati kapu jobb oldalán lévő helyiségen keresztül látja el az épületet. A helyiségen áthaladva a pincei részen a fotón látható csekély szakaszon felfelé kilép az udvarra, ezzel a vezetékkel teendő nincs.

 

A szennyvíz vezeték hálózat nagyrésze felújításra került. Látható a kőagyag anyagú vezetéket KG PVC és PVC vezetékekkel pótolták. Jelenleg a szennyvízhálózattal teendő nincs, a kőagyak vezetékek nagyon stabilan végzik a feladatukat mindaddig, amíg a csatlakozási ponton a szigetelés megtartja jelenlegi állapotát.

  

A csapadék csatorna az udvaron öntöttvas anyagú csővel fogadja a leérkező csapadékot, állapota rossz. Cseréje jelenleg nem szükséges, kivéve meghibásodás, lyukadás esetén.



Budapest, 2025. február 14.

……………………………….

Kocsis Lajos